Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: 2.3.1. Palackot csak a 3/1998. (I. 12.) IKIM rendelet
Paragraph Index: 81

2. Műszaki előírások 2.1. Alkalmazható acélok, hőkezelések 2.1.1. Az acélból gyártott palack jellemzőit meg kell adni az acélgyártás módjának, az alapanyag vegyi összetételének, a kész palack hőkezelési állapotának, valamint mechanikai tulajdonságainak megadásával, illetőleg a következőkben előírt feltételekkel kell készíteni a palackokat. (Ezen adatok megváltoztatása a típusengedély szempontjából az acélminőség megváltoztatásának minősül.) * MSZ EN 10052 szerint. 1998/106. szám 2.1.1.1. Gyártási mód Az alkalmazott acélgyártási eljárást (pl. Simens—Martin, oxigén konverteres, elektromos), valamint a dezoxidáló módszert meg kell adni. 2.1.1.2. A felhasznált acélnak csillapítottnak és öregedésállónak kell lenni. 2.1.1.3. Vegyi összetétel A vegyi összetételre vonatkozó adatoknak legalább a következőket kell tartalmazniuk: — a legnagyobb kén- és foszfortartalom, — szén-, mangán- és szilíciumtartalom, — króm-, nikkel-, molibdén- és vanádiumtartalom, ha ezeket az elemeket ötvözőelemként használják. A kén, foszfor, valamint a szén, mangán, szilícium, továbbá a króm, nikkel, molibdén és vanádium tartalmat olyan pontossággal kell megadni, hogy a legnagyobb és a legkisebb értékek különbsége a mindenkori olvadékban a következő értékeket ne lépje túl tömegszázalékban: — kén és foszfor: egyenként legfeljebb 0,035%, összegük legfeljebb 0,06%, — szén: 0,06%, a 0,30%-nál kisebb összes ötvözőelemtartalom esetén; 0,07%, a 0,30% vagy ennél nagyobb összes ötvözőelem-tartalom esetén, — mangán és szilícium: 0,30%, — króm: 0,30%, az 1,5%-nál kisebb összes ötvözőelem-tartalom esetén; 0,50%, az 1,5% vagy annál nagyobb összes ötvözőelem-tartalom esetén, — nikkel: 0, 40%, — molibdén: 0,15%, — vanádium: 0,10%. A kész palack kén, illetőleg foszfor tartalma egyenként legfeljebb 0,04%-ot érhet el, és ezek összege nem haladhatja meg a 0,07%-ot. 2.1.1.4. Hőkezelés A palackot — elkészítése után — hőkezelésnek kell alávetni, amely vagy normalizálás (ezt további felmelegítés is követheti) vagy nemesítés. A hőkezelési eljárást a hőmérsékletnek, a hőntartás időtartamának és a hűtőközeg tulajdonságának megadásával kell meghatározni. Az alkalmazandó hőkezelések hőmérsékletét 35 ˚C-os tartománnyal kell megadni. 2.1.2. Akkreditált vizsgáló szervezetnek kell végezni a vegyelemzést, annak megállapítására, hogy a kén- és foszfortartalom a 2.1.1.3. pontban, a kész palackra vonatkozó előírásoknak megfelel-e. Az elemzésekhez a próbatestet vagy a palackgyártóhoz szállított félkész termékből vagy a kész palackból kell kivenni. Utóbbi esetben a próbatesteket a 3.1. pont szerinti mechanikai vizsgálatokhoz, vagy a 3.2. pont szerinti felszakítási vizsgálatokhoz kiválasztott palackokból is ki lehet vágni. 2.2. A nyomástartó részek méretezése 2.2.1. A palackok hengeres köpenye falvastagságának legalább a következő összefüggéssel számított értékek közül a legnagyobbnak kell lennie:

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes